Ir-Regolament tal-Kummissjoni (KE) Nru 1597/2002
tas-6 ta' Settembru 2002
li jistabbilixxi regoli dettaljati għall-applikazzjoni tad-Direttiva tal-Kunsill 1999/105/KE f'dak li għandu x'jaqsam il-format ta' listi nazzjonali tal-materjal bażiku ta' materjal riproduttiv tal-foresta
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 1999/105/KE tat-22 ta' Diċembru 1999 dwar is-suq ta' materjal riproduttiv tal-foresta [1] u b'mod partikulari l-Artiklu 10(3) ta' l-istess Direttiva,
Billi:
(1) Skond l-Artiklu 10(1) tad-Direttiva 1999/105/KE l-Istati Membri se jissettjaw reġistru nazzjonali tal-materjal bażiku ta' l-ispeċi varji approvati fuq it-territorju tiegħu.
(2) Skond l-Artiklu 10(2) ta' l-istess Direttiva Stati Membri se jissettjaw taqsira tar-reġistru nazzjonali f'forma ta' lista nazzjonali li tkun fl-idejn fuq talba lill-Kummissjoni u Stati Membri oħra. Il-lista nazzjonali se tkun ippreżentata f'forma komuni għal kull unità ta' approvazzjoni hekk kif imsemmi fl-Artiklu 4(2)(b) tad-Direttiva 1000/105/KE u speċifikat, għal kull kategorija ta' materjal riproduttiv għall-foresta fl-Artiklu 2(1) ta' l-istess Direttiva. Għall-kategoriji 'sors identifikat' u 'magħżul' taqsira ta' l-unitajiet ta' approvazzjoni fi ħdan reġjun wieħed ta' provenjenza huwa permess. Id-dettalji ta' l-informazzjoni li jridu jingħataw fil-lista huma speċifikati fl-Artiklu 10(2) imsemmi hawn fuq.
(3) Sabiex tkun assigurata l-funzjoni t-tajba tal-listi nazzjonali u l-komparabbiltà tagħhom, il-forma ta' dawk il-listi trid tiġi standardizzata fil-livell tal-Komunità. Dan għandu jgħin lill-Kummissjoni sabiex tippubblika l-lista intitolata 'Lista tal-Komunità ta' Materjal Bażiku Approvat għall-Produzzjoni tal-Materjal Riproduttiv tal-Foresta', kif imsemmi fl-Artiklu 11(1) ta' dik id-Direttiva.
(4) Il-miżuri provduti f'dan ir-Regolament qegħdin skond l-opinjoni tal-Kumitat fuq iż-Żerriegħa u l-Propagazzjoni ta' Materjal għall-Agrikultura, Ortikultura u Forestrija,
ADOTTAT DAN IR-REGOLAMENT:
Artikolu 1
Il-lista nazzjonali msemmija fl-Artiklu 10(2) tad-Direttiva 1999 105/KE se titwettaq minn kull Stat Membru fil-forma standard hekk kif imniżżel fl-Anness. Kull Stat Membru se jagħmel il-lista tiegħu u jagħmilha aċċessibbli fuq talba lill-Kummissjoni u Stati Membri oħra fil-forma ta' spreadsheet elettronika jew data base.
Artikolu 2
Dan ir-Regolament se jitwettaq fl-20 ġurnata minn wara l-pubblikazzjoni tiegħu fil-Ġurnal Uffiċjali ta' l-Komunitajiet Ewropej.
Se tapplika mill-1 ta' Jannar 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-6 ta' Settembru 2002.